google/wiki40b huggingface dataset:
Διακόπι Φωκίδας

Γεωγραφία

Το Διακόπι είναι κτισμένο στις δυτικές πλαγιές των Βαρδουσίων, με θέα προς τη Μακριά Ράχη. Βρίσκεται ΒΔ από το Λιδωρίκι σε απόσταση 28 χλμ. και απέχει 3 χλμ. από τις όχθες της τεχνητής λίμνης του Μόρνου. Το χωριό, πριν τη κατασκευή του φράγματος, ήταν κομβικό σημείο και αποτελούσε πέρασμα από τα Βαρδούσια (Κόρακα) προς την κοιλάδα του Μόρνου και τα χωριά Κάλλιο, Στενό, Λιδωρίκι. Το 1879 αριθμούσε 1280 κατοίκους, ονομαστούς για ρούχα και τα τσαρούχια που έφτιαχναν και προμήθευαν τα χωριά της Δωρίδας. Οι περισσότεροι κάτοικοι όμως ήταν κτηνοτρόφοι και γεωργοί που καλλιεργούσαν δημητριακά ακόμα και μετάξι. Τη σημερινή εποχή ασχολούνται κυρίως με την κτηνοτροφία.

Ιστορία

Το παλαιό όνομα του χωριού ήταν Γρανίτσα και μετονομάστηκε το 1927. Από το 1836, ως Γρανίτσα ανήκε στον τότε Δήμο Αιγιτίου και το 1869 έγινε πρωτεύουσα του Δήμου Υαίας. Το 1912, μαζί με τον οικισμό Λούτσοβο, αποτελούσε Κοινότητα. Σύμφωνα με μια άποψη η αρχική ονομασία είναι σλαβική που σημαίνει όρια, σύνορα. Σύμφωνα όμως με άλλη προέρχεται από την οικογένεια Γρανίτσα, που ήρθε από την Ευρυτανία. Η σημερινή ονομασία Διακόπι προέρχεται το τοπωνύμιο "Διακοπή", όπου ο Αθανάσιος Διάκος σκότωσε κάποιον Τούρκο αγά και διακόπηκε η μάχη.  
Το 1825, στα περίχωρα της Γρανίτσας δόθηκε μάχη με τους Τούρκους. Το Δεκέμβριο του 1825, έγινε η συνάντηση των αντιπροσώπων της Δωρίδας και εκλογή του τον Αναστάσιο Λιδωρίκη ως Πληρεξούσιου της επαρχίας Λιδωρικίου για τη Γ’ Εθνοσυνέλευση της Τροιζήνας. Στις 30 Ιουνίου του 1826, στο "Χάνι του Σκορδά (Καραπιστόλη)", κοντά στον ποταμό Κόκκινο ανάμεσα στη Γρανίτσα και τους Πενταγιούς, ο Σκαλτσοδήμος διέλυσε τους Τούρκους μετά τη μάχη στους Πενταγιούς. Το 1827 οι αντιπρόσωποι των χωριών του Λιδωρικίου εξέλεξαν καπετάνιο τους το Σαφάκα με οπλαρχηγό τον Βασίλη Μαστραπά από τη Γρανίτσα.
1724 Βλαντιμίρ

Φυσικά χαρακτηριστικά

Η μέση διάμετρος του Βλαντιμίρ εκτιμάται σε 34,79 χιλιόμετρα. O φασματικός τύπος του είναι B, ενώ το γεωμετρικό άλβεδό του είναι 0,0441. Ο Βλαντιμίρ περιστρέφεται γύρω από τον εαυτό του μία φορά κάθε 9 ως 16 ώρες περίπου.
1837 Οζίτα

Φυσικά χαρακτηριστικά

Τα κυρίως φυσικά χαρακτηριστικά της Οζίτα είναι άγνωστα. Η Οζίτα περιστρέφεται γύρω από τον εαυτό της μία φορά κάθε 3 ώρες 49 λεπτά και 7,0 δευτερόλεπτα, μία μάλλον γρήγορη περιστροφή.
Γεώργιος Ράλλης (στρατιωτικός)

Βιογραφία

Γεννήθηκε στην Κωνσταντινούπολη και καταγόταν από την οικογέννεια Ράλλη της Πελοποννήσου. Έγινε ανθυπίλαρχος του ελληνικού στρατού υπό τον Δημ. Καλλέργη το 1833. Ανήκε στην δύναμη που στους εμφύλιους πολέμους (1832-1833) είχε ταταχθεί υπό τον Θεόδωρο Κολοκοτρώνη κατά των νησιωτών, οι οποίοι μαζί με τους Ρουμελιώτες ζητούσαν να κατισχύσουν δια των όπλων στην Πελοπόννησο. 
Φονεύτηκε τον Φεβρουάριο του 1833 σε κάποια μάχη μεταξύ επαναστατών και κυβερνητικών στο Αργολικό πεδίο.
Khaya

Χρήσεις

Η ξυλεία της Khaya, ονομάζεται Αφρικανικό μαόνι και θεωρείται γενικά ως το πιο κοντινό μαόνι στο γνήσιο μαόνι, το οποίο είναι του γένους Swietenia. Η Khaya senegalensis, επίσης γνωστή ως το μαόνι της Αφρικανικής ξηράς ζώνης ή στην γλώσσα Σόνα Mubaba, επίσης, χρησιμοποιείται για τα ποώδη μέρη της. Στη δυτική Αφρική, οι Φουλάνι βοσκοί κλαδεύουν το δέντρο κατά τη διάρκεια της ξηρής περιόδου, για τη διατροφή των βοοειδών. Επιπλέον, ο φλοιός της Κ. senegalensis συχνά συλλέγεται από τους φυσικούς πληθυσμούς, καθώς και στις φυτείες και χρησιμοποιείται για τη θεραπεία πολλών ασθενειών. Οι σπόροι της Κ. senegalensis έχουν περιεκτικότητα σε έλαιο 52,5%, που αποτελείται από 21% παλμιτικό οξύ, 10% στεατικό οξύ, 65% ελαϊκό οξύ και 4% "αδιευκρίνιστα οξέα". 
Το ανθεκτικό κοκκινωπό-καφέ ξύλο της Κ. anthotheca, χρησιμοποιείται για την κατασκευή κανό ή μοκόρο (mokoros) και σε γενικές γραμμές, ως πλαίσια θυρών και ξυλεία τοποθέτησης ραφιών που είναι ανθεκτικό στους τερμίτες και τους τρυπητές.
Κάποιες εταιρείες κατασκευής τυμπάνων και ταμπούρλων, όπως η «Premier», χρησιμοποιούσε στα μέσα της δεκαετίας του '70, ξυλεία Khaya για την κατασκευή των τυμπάνων της. Ωστόσο, επειδή ήταν πολλή ακριβή, στράφηκε στην χρήση άλλων υλικών, όπως σφένδαμο (maple) και σημύδα (birch).
Αλεπού του Δαρβίνου

Η αλεπού του Δαρβίνου (Lycalopex fulvipes) είναι ένα απειλούμενο κυνοειδές από το γένος Λυκαλώπηξ. Είναι γνωστό ως zorro chilote ή zorro de Darwin στα ισπανικά και ζει στο Εθνικό Πάρκο Ναγουελβούτα (Περιοχή Αρακουανία), η Παράκτια Οροσειρά της Βαλδίβια (Περιοχή Λος Ρίος) στην ηπειρωτική Χιλή και τη Νήσο Τσιλοέ. Αυτό το μικρό, σκουρόχρωμο κυνοειδές ζυγίζει 1,8 έως 3,95 κιλά, έχει μήκος κεφαλής και σώματος 48 έως 59 εκατοστών και ουρά που είναι 17,5 έως 25,5 εκατοστά.
Η αλεπού του Δαρβίνου συλλέχθηκε για πρώτη φορά από το νησί Σαν Πέδρο στα ανοικτά των ακτών της Χιλής από τον φυσιοδίφη Κάρολο Δαρβίνο το 1834. Για καιρό θεωρούταν ότι η αλεπού του Δαρβίνου ήταν υποείδος της νοτιοαμερικανικής γκρίζας αλεπούς (L. griseus)· ωστόσο, η ανακάλυψη ενός μικρού πληθυσμού αλεπούδων του Δαρβίνου στην ηπειρωτική χώρα στο Εθνικό Πάρκο Ναγουελβούτα το 1990 και η επακόλουθη γενετική ανάλυση διευκρίνισαν την ιδιότητα της αλεπούς ως ένα μοναδικό είδος. Το 2012 και το 2013 επιβεβαιώθηκε η παρουσία της αλεπούς του Δαρβίνου στο Πάρκο Όνκολ, στο Εθνικό Πάρκο Αλέρσε Κοστέρο και στην Παράκτια Προστατευόμενη Περιοχή της Βαλδίβια μέσω καμερών-παγίδων.
Ο Κουρέας (Νικόλαος Γύζης)

Ο Κουρέας είναι ζωγραφικό έργο του Νικόλαου Γύζη. Πρόκειται για ελαιογραφία σε μουσαμά διαστάσεων 0,89 × 0,66 μέτρο και ανήκει σε ιδιωτική συλλογή στην Αθήνα. Όμοιο έργο, με διαστάσεις 0,95 × 0,68 μ., υπάρχει και σε άλλη ιδιωτική συλλογή στην Αθήνα.
Κυπριακή Στρατιωτική Αστυνομία

Το 1880, η Βρετανική αποικιακή διοίκηση της Κύπρου δημιούργησε μια Χωροφυλακή, την Στρατιωτική Αστυνομία Κύπρου. Η ομάδα ήταν ευρέως γνωστή ως ζαπτιέχ (σημαίνει αστυνόμος στα Οθωμανικά τουρκικά) και στις τάξεις της υπηρετούσαν περίπου 700 άτομα. Στην αστυνομία εντάσσονταν κυρίως τουρκοκύπριοι, αν και πριν το 1914 το ένα τρίτο των μελών της ήταν ελληνοκύπριοι. Οι οκτώ ανώτερες θέσεις γεμίζονταν συνήθως με απόσπαση από τον Βρετανικό Στρατό. Ενώ τα μέλη της εκπαιδεύονταν για να αναλάβουν αστυνομικά καθήκοντα, η δύναμη είχε ουσιαστικά στρατιωτικό χαρακτήρα. Οι ζαπτιέχ ήταν οπλισμένοι με τουφέκια και σπαθιά.
Ένα απόσπασμα ζαπτιέχ συμμετείχε στον εορτασμό του ιωβηλαίου της Βασίλισσας Βικτωρίας το 1897, όπου τα φέσια και τα ιδιότυπα σακάκια τους έλαβαν την προσοχή του κοινού. Από το 1907, οι στολές ζουάβ αντικαταστάθηκαν, αν και τα φέσια διατηρήθηκαν.
Ο ρόλος των ζαπτιέχ παρέμεινε ουσιαστικά αμετάβλητος μέχρι το 1935, όταν η Κυπριακή Στρατιωτική Αστυνομία έχασε τα στρατιωτικά της καθήκοντα και αναδιοργανώθηκε στην "Αστυνομική Δύναμη Κύπρου".
Λουλούδι της ερήμου (βιβλίο)

Υπόθεση

Γεννημένη και μεγαλωμένη στη Σομαλία της Αφρικής, η Γουόρις Ντίρι βίωσε καταστάσεις που οι κάτοικοι των ανεπτυγμένων χωρών της δύσης δεν μπορούν να συλλάβουν λόγω της απόστασης και της απουσίας της ενημέρωσης. Η αυτοβιογραφία της προσπαθεί να καταδείξει την καταπάτηση των δικαιωμάτων των γυναικών, τους περιορισμούς που υφίσταται και τον εξευτελισμό της ανθρώπινης φύσης. Η ίδια κατόρθωσε να διαφύγει, χαράζοντας την δική της πορεία. Ύστερα από πολλές δυσκολίες, έγινε μοντέλο και ακτιβίστρια των δικαιωμάτων της γυναίκας, διετέλεσε πρέσβειρα Καλής Θελήσεως της Ουνέσκο και αγωνίστηκε για την κατάργηση της κλειτοριδεκτομής που εφαρμόζεται ακόμη σε χώρες της Αφρικής και σε άλλες χώρης του πλανήτη όπου η επέμβαση αποτελεί μέρος της τοπικής παράδοσης.
Το βιβλίο εκδώθηκε το 1998 με συγγραφείς την ίδια την ηρωίδα του βιβλίου Γιούρις Ντίρι και την Καθλήν Μίλλερ (Cathleen Miller), ενώ το 2009 η ιστορία μεταφέρθηκε με ομώνυμο τίτλο στην μεγάλη οθόνη το 2009, με παραγωγούς τους Πίτερ και Μπέντζαμιν Χέρμαν και το μοντέλο από την Αιθιοπία Λίγια Κεμπεντέ στον πρωταγωνιστικό ρόλο.
Επαρχία Ζαμβεζία

Γεωγραφία

Η Ζαμβεζία βρίσκεται κεντρικά της Μοζαμβίκης. Συνορεύει στα νοτιο-κεντρικά με την Επαρχία Σοφάλα, στα βορειοανατολικά με την Επαρχία Ναμπούλα, στα βορειοδυτικά με την Επαρχία Νιάσα, στα νοτιοδυτικά με την Επαρχία Τέτε, στα κεντρο-δυτικά με τη Νότια Περιφέρεια του Μαλάουι και στα ανατολικά βρίχεται από τον Ινδικό ωκεανό. Πρωτεύουσα της επαρχίας είναι η Κελιμάνε, που βρίσκεται στα Βουνά Μπονς Σιναίς. Έχει έκταση 103.127 km², από την οποία το μεγαλύτερο μέρος βρέχεται από τον Ποταμό Ζαμβέζη. Γι'αυτό, άλλωστε, ονομάστηκε "Ζαμβεζία". Το μεγαλύτερο μέρος της ακτής έχει βάλτους και στο εσωτερικό υπάρχουν δάση.

Οικονομία

Οι γεωπονικές παραγωγές συμπελιλαμβάνουν την παραγωγή ρυζιού, καλαμποκιού, κασσάβα, κάσιους, ζαχαροκάλαμου, ινδικών καρύδων, κίτρου, βαμβακιού και τσαγιού. Πολύ σημαντικό είναι επίσης και το ψάρεμα. Υπάρχουν πολλές γαρίδες και πολύτιμοι λίθοι βρίσκονται στα ορυχεία.

Ιστορία

Ο Βάσκο ντα Γκάμα έφτασε στην ακτή της Κελιμάνε το 1498. Λίγο μετά, πολλοί μετακινήθηκαν στο εσωτερεικό της Ζαμβεζίας για πολλά χρόνια.

Διοικητική διαίρεση

Η Ζαμβεζία διαιρείται σε 16 συνοικίες και έναν δήμο, τον δήμο της Κελιμάνε.
Λεκ

Ιστορία

Μέχρι το 1912, η Αλβανία χρησιμοποιούσε την τουρκική λίρα, το νόμισμα της Οθωμανικής Αυτοκρατορίας. Μετά την ανεξαρτησία της, ακολούθησε περίοδος πολιτικού χάους, η οποία δεν επέτρεψε την κοπή εθνικού νομίσματος, πράγμα που έγινε το 1926. Κατά την περίοδο αυτή, στην επικράτεια της Αλβανίας κυκλοφορούσαν διάφορα νομίσματα, ενώ είχε εκδοθεί και τοπικό νόμισμα, όπως το «φράγκο Κορυτσάς», το «σκεντέρ Κορυτσάς» και το «φράγκο Αυλώνας».

Το πρώτο λεκ

Το λεκ εισήχθη για πρώτη φορά το 1926, σε ισοτιμία 1:1 με την ιταλική λιρέτα. Όταν η Ιταλία κατέλαβε την Αλβανία το 1938, το λεκ υποτιμήθηκε στο 1:0,8 έναντι της λιρέτας. Μετά τον Δεύτερο Παγκόσμιο Πόλεμο εκδόθηκε εκ νέου το λεκ, το οποίο την περίοδο 1946-1948 ήταν ανταλλάξιμο 1:1 με το δηνάριο Γιουγκοσλαβίας, ενώ κατόπιν προσδέθηκε στο ρούβλι της Σοβιετικής Ένωσης σε αναλογία 12,5 λεκ προς ένα ρούβλι.

Δεύτερο λεκ

Μετά την αναπροσαρμογή της ισοτιμίας του ρουβλίου το 1961, το λεκ αναπροσάρμοσε και αυτό την ισοτιμία του το 1965, ώστε να παραμείνει η ισοτιμία 12,5:1 με το ρούβλι. Έτσι, εισήχθη το νέο λεκ, το οποίο αντιστοιχούσε σε 10 παλαιά. Αυτό το λεκ κυκλοφορεί μέχρι σήμερα, αν και μετά την πτώση του κομμουνιστικού καθεστώτος υπέφερε από υπερπληθωρισμό.

Λεκ βαλούτα

Το 1992 εκδόθηκε ένα νέο νόμισμα, το οποίο ονομάστηκε «λεκ βαλούτα» (lek valuta) και αντιστοιχούσε σε 50 λεκ. Εκδόθηκαν χαρτονομίσματα των 10 και 50, αλλά τελικά δεν αντικατέστησε το λεκ και δεν εκδόθηκαν περαιτέρω χαρτονομίσματα.
Θανασαίικα Άρτας

Τοποθεσία και Πρόσβαση

Τα Θανασαίικα βρίσκονται δίπλα στις εγκαταστάσεις των σχολών του ΤΕΙ Ηπείρου και γειτνιάζουν με τους Κωστακιούς και τη Γαβριά. Ο οικισμός συνδέεται οδικώς με την Άρτα μέσω της Επαρχιακής οδού Άρτας–Κορωνησίας. Τον οικισμό εξυπηρετούν οι γραμμές Άρτα - Βίγλα, Άρτα - Μύτικα, Άρτα - Κορωνησία και Πέτα - Ανέζα του Αστικού ΚΤΕΛ Άρτας.

Δημογραφικά στοιχεία

Σήμερα ο πληθυσμός ανέρχεται στους 73 μόνιμους κατοίκους (απογραφή 2011), εμφανίζοντας αύξηση σε σχέση με την απογραφή του 2001, όπου ο πληθυσμός ανερχόταν στους 32 κατοίκους.
Οι πληθυσμιακές διακυμάνσεις, αποτυπώνονται στον παρακάτω πίνακα.
Μπριλιάντ Νταντάσοβα

Βιογραφία

Η μητέρα της ήταν ακορντεονίστρια και πέθανε από σύγκρουση με αυτοκίνητο το 1965, ενώ ο πατέρας της ήταν αρχιτέκτονας. Η Μπριλιάντ Νταντάσοβα άρχισε να τραγουδά το 1985. Σήμερα είναι μια από τις επιτυχημένες Αζέρες τραγουδίστρες. Το 1999 εκλέχθηκε δημοτική σύμβουλος. Από το 2001 μέχρι το 2006 παρουσίαζε ένα τηλεοπτικό σόου Gözəllik dünyanı xilas edəcək («Η ομορφιά θα σώσει τον κόσμο»). Είναι παντρεμένη και μητέρα ενός αγοριού.
Φράγκο Γαλλικής Ισημερινής Αφρικής

Το φράγκο ήταν το νόμισμα της Γαλλική Ισημερινής Αφρικής και κυκλοφορούσε στα εδάφη αυτά παράλληλα με το γαλλικό φράγκο. Τα πρώτα χαρτονομίσματα εκδόθηκαν το 1917 και 25 χρόνια μετά, το 1942, κυκλοφόρησαν τα πρώτα κέρματα. Συνέχισε να χρησιμοποιείται ακόμα και μετά την υιοθέτηση του φράγκου CFA το 1945 το οποίο το αντικατέστησε. Υποδιαιρούταν σε 100 σαντίμ (centimes).

Κέρματα

Το 1942 τέθηκαν στην κυκλοφορία ορειχάλκινα κέρματα των 50 σαντίμ και του 1 φράγκου, Το 1943 ακολούθησε νέα χάλκινη αυτή τη φορά έκδοση των 50 σαντίμ και του 1 φράγκου .

Χαρτονομίσματα

Η κυβέρνηση της Γαλλικής Ισημερινής Αφρικής εξέδωσε χαρτονομίσματα έκτακτης ανάγκης με ονομαστικές αξίες του 1 και των 2 φράγκων το 1917 και ακολούθησε μια προσωρινή έκδοση των 25 φράγκου το 1925 από επιτυπωμένα χαρτονομίσματα της Γαλλικής Δυτικής Αφρικής. Το 1940 εκδόθηκαν και πάλι χαρτονομίσματα έκτακτης ανάγκης από την τοπική κυβέρνηση με αξίες των 1000 και 5000 φράγκων. Το 1941 οι Ελεύθερες Γαλλικές Δυνάμεις εξέδωσαν χαρτονομίσματα των 5, 10, 20, 25, 100 και 1000 φράγκων. Το 1944 το Κεντρικό Ταμείο της Υπερπόντιας Γαλλίας (γαλ.:Caisse Centrale de la France d'Outre-Mer ) ανέλαβε την έκδοση χαρτονομισμάτων το οποίο προχώρησε στην έκδοση των 5, 10, 20, 100 και 1000 φράγκων τα οποία συνέχισαν να κυκλοφορούν ως CFA φράγκα και μετά το 1945.
Γεωστρατηγική

Η γεωστρατηγική, ως υποσύνολο της γεωπολιτικής, μελετά τους συσχετισμούς δυνάμεων σε διεθνές επίπεδο (παγκόσμιο ή περιφερειακό) και συνδέεται με την έννοια της πολιτικής ισχύος και της εξωτερικής πολιτικής. Συγκεκριμένα, η γεωστρατηγική αναφέρεται στην πολιτική που έχει ως αντικείμενο γεωγραφικές περιοχές που ενδιαφέρουν το συγκεκριμένο κράτος και επηρεάζουν την ασφάλειά του ή τα εθνικά του συμφέροντα. Υποστηρίζει τη στρατηγική, η οποία αποτελεί τον τρόπο της χρήσης/σύζευξης των υπαρχόντων μέσων για την επίτευξη των εθνικών/πολιτικών σκοπών (goals). 
Μετά από το β΄ παγκόσμιο πόλεμο, η γεωστρατηγική διακρίνεται από ορισμένους στη μοναδική Γερμανική θεώρηση του οργανικού κράτους, και στην ευρύτερη Αγγλο-σαξονική θεώρηση.
Η κριτική που υφίσταται η γεωστρατηγική, είναι ότι αποτελεί ψευδοεπιστήμη, η οποία χρησιμοποιείται από τα κυρίαρχα έθνη προκειμένου να δικαιολογήσουν ιμπεριαλιστικές ή ηγεμονικές βλέψεις, ή ότι έχει ξεπεραστεί από την τεχνολογική πρόοδο, ή ότι η ουσιαστική της εστίαση στη γεωγραφία οδηγεί σε λανθασμένα συμπεράσματα για τη διεξαγωγή εξωτερικής πολιτικής.
Peugeot 301 (2012)

Αρχικό μοντέλο

Το αρχικό Peugeot 301 παρήχθη από το 1932 έως το 1936 και ήταν ένα μεσαίο αυτοκίνητο με κινητήρα 1.5 λίτρων.

Σημερινό μοντέλο

Το σημερινό 301 παρουσιάστηκε στο Σαλόνι Αυτοκινήτου του Παρισιού τον Σεπτέμβριο του 2012 και λανσαρίστηκε αρχικά στην Τουρκία στις 1 Νοεμβρίου και στην Ελλάδα στις 21 Νοεμβρίου, ενώ από τις αρχές του 2013 κυκλοφόρησε και σε άλλες αγορές.
Το μοντέλο είναι μια παράλληλη έκδοση του Citroën C-Elysée, που μάλιστα έκανε ντεμπούτο στο ίδιο Σαλόνι, ενώ και τα δύο εξελίχθηκαν με βάση το αυτοκίνητο πόλης Peugeot 208, που ανήκει στην κατηγορία Β, αλλά με μακρύτερο μεταξόνιο από αυτό του 208. Το C-Elysée και το 301 είναι σεντάν 3 όγκων και ανήκουν στο ανώτερο άκρο διαστάσεων της μικρομεσαίας κατηγορίας C, καθώς έχουν συνολικό μήκος 4,43 και 4,44 μέτρα αντίστοιχα, και το μεγαλύτερο μεταξόνιο στην κατηγορία τους, στα 2,65 μέτρα. Ιδιαίτερα μεγάλος είναι και ο χώρος αποσκευών τους, με όγκο 506 λίτρα. Την σεζόν του 2017, και τα δύο μοντέλα έλαβαν μια ελαφρά ανανέωση.

Διαθεσιμότητα

Και τα δύο κατασκευάζονται στη Βίγο της Ισπανίας, ως μοντέλα σχετικά χαμηλού κόστους, και προορίζονται κυρίως για αναπτυσσόμενες αγορές της Ασίας, της Αφρικής και της Λατινικής Αμερικής, καθώς και για την Ρωσία και την Ουκρανία. Ωστόσο, εκδόσεις με πληρέστερο εξοπλισμό εξάγονται και σε χώρες όπου τα σεντάν 3 όγκων έχουν, παραδοσιακά, μεγάλη εμπορική απήχηση, όπως στην Ελλάδα και ειδικότερα το Citroën C-Elysée και στην Ισπανία και στην Πορτογαλία. Επίσης, από το 2014 και τα δύο μοντέλα παράγονται και στο Γουχάν της Κίνας, για την εγχώρια αγορά, και από τον Ιούλιο του 2014 ειδικά το 301 και στη Νιγηρία. Τον Σεπτέμβριο του 2016, το 301 λανσαρίστηκε και στην Ταϊβάν.

Ονομασία

Το σημερινό 301 είναι και το πρώτο μοντέλο στη νεότερη ιστορία της Peugeot που καθιέρωσε την καινούρια στρατηγική ονοματολογίας της εταιρείας. Σύμφωνα με την νέα μέθοδο, οι ονομασίες των μοντέλων της στις παραδοσιακές της αγορές θα «σφηνωθούν» μόνιμα στον κωδικό x08, χωρίς να αλλάζει πλέον το τελευταίο ψηφίο κατά την παρουσίαση της εκάστοτε νέας γενιάς του μοντέλου. Αντιθέτως, ο κωδικός x01 θα χρησιμοποιείται σε μοντέλα που θα απευθύνονται στις αναπτυσσόμενες αγορές.
Ασία/Ασγκαμπάτ

Το αναγνωριστικό Ασία/Ασγκαμπάτ είναι αναγνωριστικό ζώνης ώρας, στην βάση δεδομένων ζωνών ώρας IANA. Τα δεδομένα είναι τα ακόλουθα: 
TM+3757+05823
Asia/Ashgabat

Το σημείο αναφοράς είναι η Ασγκαμπάτ.

Περιοχή κάλυψης

Η καλυπτόμενη περιοχή είναι το Τουρκμενιστάν.
Φίλιπ Πούλμαν

Τα πρώτα χρόνια

Ο Φίλιπ Πούλμαν γεννήθηκε στο Νόργουιτς της Αγγλίας. Είναι ο γιος της Όντρεϊ Έβελιν Πούλμαν (πατρικό Μέριφιλντ) και του πιλότου της ΡΑΦ, Άλφρεντ Ούτραμ Πούλμαν. Η οικογένεια ταξίδεψε λόγω της εργασίας του πατέρα του, συμπεριλαμβανομένης της Νότιας Ροδεσίας, όπου και πήγε στο σχολείο.
Ο πατέρας του σκοτώθηκε σε αεροπορικό δυστύχημα το 1953, όταν ο Πούλμαν ήταν επτά ετών, και στον οποίο απονεμήθηκε μετά θάνατο ο Σταυρός Διακεκριμένης Πτήσης(DFC). Ο Πούλμαν δήλωσε στις αρχές του του 2008 ότι θεωρεί τον πατέρα του ήρωα, αφού πέθανε υπερασπιζόμενος τη χώρα του. Σήμερα ζει στην Οξφόρδη και απολαμβάνει ολόψυχα αυτό που του αρέσει, το γράψιμο. Τα βιβλία του και ο ίδιος έχουν τιμηθεί με πολυάριθμα βραβεία. Το Αστέρι του Βορρά, το πρώτο μέρος της Τριλογίας του Κόσμου, έχει τιμηθεί με τα: Carnegie, Βραβείο παιδικού μυθιστορήματος Guardian, Smarties και Βρετανικό Βραβείο για το Βιβλίο της Χρονιάς. Το μυθιστόρημα Ο Άρχοντας των δύο Κόσμων, το δεύτερο μέρος της Τριλογίας, έχει τιμηθεί με το Βρετανικό Βραβείο Ανάγνωσης. Η παγκόσμια αναγνώριση ήρθε με το Κεχριμπαρένιο Τηλεσκόπιο, που τιμήθηκε με το Βραβείο Whitbread 2001, το W.H. Smith και το Nibbies, ενώ ήταν υποψήφιο για το Βooker.
Μπρούνο Β΄ της Κολωνίας

Βιογραφία

Ήταν γιος του Αδόλφου Γ΄ κόμη του Μπερκ και της Αδελαΐδας, κόρης του Ντήτριχ Β΄ κόμη της Κλέβης. Το 1119 αναφέρεται ως κοσμήτορας του καθεδρικού της Κολωνίας και το 1127 κοσμήτορας του Αγ. Γκέρεον στην Κολωνία. Το 1130, αν και εκλέχθηκε αρχιεπίσκοπος του Τρηρ, αρνήθηκε να αναλάβει τη θέση.
Το 1131 εκλέχθηκε, από τον Λοθάριο των Καρολιδών της Φραγκίας και έναν αντιπρόσωπο (legatus) του πάππα, ως αρχιεπίσκοπος της Κολωνίας. Το 1133 μετέτρεψε το ενδιαίτημά του στο Άλτενμπερκ σε μονή. Ακολούθησε τον Λοθάριο στην εκστρατεία του εναντίον τού Ρογήρου Β΄ των Ωτβίλ της Σικελίας και απεβίωσε στην Απουλία το 1137.
Εποχή του λίθου στην Ελλάδα

Συνοπτική παρουσίαση

Τα όρια ανάμεσα στις τρεις περιόδους που χωρίζεται παραδοσιακά η εποχή του λίθου δεν είναι αυστηρά καθορισμένα και αλλάζουν από μελέτη σε μελέτη και από μελετητή σε μελετητή. Μόνο η τελική περίοδος η νεολιθική, που σημαδεύει την κοινωνική οργάνωση του ανθρώπου σε οικισμούς, είναι πιο εύκολα διακριτή και αναγνωρίσιμη. Παρόλα αυτά, ο χωρισμός αυτός είναι πρακτικός και βοηθά πολύ στην ταξινόμηση των ευρημάτων και την παρουσίαση της περιόδου.
Βίκτορ Κνόρε

Οικογένεια και βιογραφικά στοιχεία

Ο Κνόρε γεννήθηκε στο Νικολάγεβ, το σημερινό Μικολάιβ της νότιας [Ουκρανία]]ς. Η οικογένειά του ήταν οικογένεια αστρονόμων: Ο παππούς του, ο Ερνστ Φρήντριχ Κνόρε (1759–1810), είχε μεταναστεύσει από τη Γερμανία στο Ντόρπατ (το σημερινό Τάρτου της Εσθονίας), όπου εργάσθηκε (1803–10) ως «παρατηρητής» στο Αστεροσκοπείο του Τάρτου και καθηγητής μαθηματικών στο εκεί πανεπιστήμιο. Ο πατέρας του Βίκτορ, ο Καρλ Κνόρε (1801–1883), ίδρυσε το Αστεροσκοπείο του Νικολάγεβ το 1827.
Ο Βίκτορ ήταν το πέμπτο από τα 15 παιδιά του Καρλ Κνόρε (τα είχε αποκτήσει από τρεις συζύγους) και πήγε στο Βερολίνο το 1862 για να σπουδάσει αστρονομία με τον Βίλχελμ Φέρστερ. Εργάσθηκε στο Αστεροσκοπείο του Πούλκοβο το 1867 ως εκτελεστής αστρονομικών υπολογισμών και στη συνέχεια στο Αστεροσκοπείο του Βερολίνου, όπου είχε πάει και ο πατέρας του περί το 1871. Απεβίωσε σε ηλικία 78 ετών στο σπίτι του στο Λίχτερφέλντε (κοντά στο Βερολίνο) μετά από σύντομη ασθένεια.

Σταδιοδρομία

Από το 1873, ως παρατηρητής στο Αστεροσκοπείο του Βερολίνου, ο Βίκτορ Κνόρε ανεκάλυψε 4 αστεροειδείς, τους 158 Κορωνίς το 1876, 215 Οινώνη το 1880, 238 Υπατία το 1884 και 271 Πενθεσίλεια το 1887. Για τις παρατηρήσεις των αστεροειδών κατασκεύασε δικό του μικρόμετρο. Δεν δίδασκε φοιτητές στο Πανεπιστήμιο του Βερολίνου, αλλά δίδασκε τη χρήση των τηλεσκοπίων του αστεροσκοπείου. Το 1892 διορίσθηκε καθηγητής της αστρονομίας. Ενδιαφέρθηκε για τη βελτίωση του αστρονομικού εξοπλισμού και δημοσίευσε εργασίες σχετικά με μία βελτιωμένη ισημερινή στήριξη τηλεσκοπίων, που αναφέρεται ως «στήριξη Knorre & Heele».
Ο Κνόρε ήταν επίσης γνωστός ως ικανότατος σκακιστής, έχοντας παίξει εναντίον μετρ όπως οι Άντολφ Άντερσεν, Γκούσταφ Νέουμαν και Γιοχάνες Τσούκερτορτ. Συμμετείχε σε αρκετά τουρνουά σκακιού κατά τη δεκαετία του 1860.
Γενικές εκλογές στα Μπαρμπάντος (2018)

Γενικές εκλογές διεξήχθησαν στα Μπαρμπάντος στις 24 Μαΐου 2018. Το Εργατικό Κόμμα των Μπαρμπάντος (BLP) κατήγαγε σαρωτική νίκη, κερδίζοντας και τις 30 έδρες του κοινοβουλίου. Ως αποτέλεσμα, η αρχηγός του BLP Μία Μότλεϊ έγινε η πρώτη γυναίκα πρωθυπουργός στη χώρα.

Εκλογικό σύστημα

Τα 30 μέλη της Εθνοσυνέλευσης (House of Assembly) εκλέγονται με το πλειοψηφικό σύστημα σε μονοεδρικές εκλογικές περιφέρειες.
Νταούντα Μαλάμ Γουανκέ

Βιογραφία

Γεννήθηκε στη Γιελού, ολη κοντά στην πρωτεύουσα Νιαμέυ. Έτος γεννήσεώς του θεωρείται το 1954 ενώ άλλες αναφέρουν ότι γεννήθηκε το 1946. Ακολούθησε στρατιωτική καριέρα φθάνοντας ως το βαθμό του Ταγματάρχη, ενώ διορίστηκε επικεφαλής της φρουράς του προέδρου Μαϊνασαρά.

Αρχηγός κράτους

Στις 9 Απριλίου του 1999 ηγήθηκε στρατιωτικού πραξικοπήματος, στη διάρκεια του οποίου δολοφονήθηκε ο πρόεδρος Μαϊνασαρά, ο οποίος είχε καταλάβει την εξουσία με τον ίδιο τρόπο. Επί δύο ημέρες η πολιτική κατάσταση στο Νίγηρα ήταν αβέβαιη καθώς ο πρωθυπουργός Ιμπραχίμ Χασάνε Μαγιάκι και αρκετά άλλα άτομα διεκδίκησαν επίσης την προεδρία. Στις 11 Απριλίου του 1999 ο Γουανκέ έγινε πρόεδρος και ηγήθηκε προσωρινής κυβέρνησης, η οποία προετοίμασε τη διεξαγωγή των εκλογών αργότερα τον ίδιο χρόνο.
Η κυβέρνηση του Γουανκέ τήρησε την υπόσχεσή της και παρέδωσε την εξουσία σε έναν δημοκρατικά εκλεγμένο πρόεδρο τον Μαμαντού Ταντζά, στις 22 Δεκεμβρίου του 1999.

Ασθένεια και θάνατος

Ο Γουανκέ αντιμετώπιζε προβλήματα υγείας με την καρδιά του και υπέφερε από υψηλή αρτηριακή πίεση. Τους τελευταίους μήνες της ζωής του πραγματοποίησε ταξίδια στη Λιβύη, στο Μαρόκο και στην Ελβετία για ιατρική φροντίδα. Απεβίωσε στις 15 Σεπτεμβρίου του 2004 αφήνοντας μια σύζυγο και 3 παιδιά.
Σκοτεινός Τόπος

Περίληψη

Η Λίμπι Ντέι, η αφηγήτρια του μυθιστορήματος και πρωταγωνίστρια, είναι η μόνη επιζών της σφαγής που έγινε στο Κίνακι, μια φανταστική αγροτική πόλη.
Όταν βλέπει τις δολοφονίες των δύο αδελφών της και της μητέρα της -που φαίνεται ότι ήταν ένα τελετουργικό σατανικής λατρείας- δραπετεύει μέσα από ένα παράθυρο και καταθέτει στο δικαστήριο εναντίον του έφηβου αδελφού της.
Είκοσι πέντε χρόνια μετά, έχει ανάγκη από χρήματα και έτσι συναντιέται με μια ομάδα ερασιτεχνών ερευνητών που πιστεύουν ότι ο αδελφός της είναι αθώος. Τις προσφέρουν χρήματα για να ξεκινήσει μια έρευνα για την τότε τραγική βραδιά, να εντοπίσει άλλους μάρτυρες και πιθανούς υπόπτους.

Ταινία

Στις 7 Φεβρουαρίου 2013 ανακοινώθηκε ότι ξεκίνησαν τα γυρίσματα της ταινίας με πρωταγωνίστρια την Σαρλίζ Θερόν και σκηνοθέτη τον Gilles Paquet-Brenner.  Κυκλοφόρησε το 2015.